laion/Wikipedia-Exotic huggingface dataset:
אירווינג מונדשיין

אירווינג "אירב" מונדשיין (באנגלית: Irving "Irv" Mondschein; ‏7 בפברואר 1924 - 5 ביוני 2015) היה אתלט ושחקן פוטבול יהודי-אמריקאי. 3 פעמיים אלוף ארצות הברית (1944, 1946 ו-1947), פעמיים סגן אלוף ארצות הברית (1948 ו-1949), מקום שמיני במשחקים האולימפיים (לונדון 1948) ודורג במקום שישי בעולם (1949) בקרב עשר. סגן אלוף ארצות הברית (1947), פעמיים ברציפות אלוף המכללות (1947 ו-1948) ודורג פעמיים במקום שלישי בעולם (1947 ו-1949) בקפיצה לגובה ופעמיים מקום חמישי בארצות הברית (1944 ו-1947) בקפיצה משולשת. מונדשיין נולד וגדל בברוקלין שבניו יורק למשפחה יהודית. בשנת 1943 התגייס לצבא ארצות הברית, ולאחר שחרורו למד באוניברסיטת ניו יורק. באליפות ארצות הברית שנערכה ב-20 ביוני 1944 זכה מונדשיין במדליית זהב בקרב עשר בתוצאה של 5748 נקודות והבטיח את השתתפותו במשחקים האולימפיים (אולימפיאדת הקיץ 1944) שבוטלו בשל מלחמת העולם השנייה. באליפות ארצות הברית שנערכה בשנת 1946 זכה מונדשיין במדליית זהב בקרב עשר בתוצאה של 6466 נקודות ושנה לאחר מכן הוא הגן על תוארו בתוצאה של 6715 נקודות. במבחנים האמריקאים לאולימפיאדת לונדון (1948) זכה מונשיין במדליית כסף בקרב עשר בתוצאה של 7101 נקודות, אחרי בוב מתיאס (7224 נקודות) ולפני פלויד סימונס (7054 נקודות). התוצאה שקבע הייתה יכולה לזכות אותו במדליית כסף, אך במשחקים עצמם הוא סיים במקום שמיני בקרב עשר בתוצאה של 6715 נקודות. בתחרות שנערכה בניו יורק ב-28 במאי 1949 זכה מונדשיין במדליית ארד בקפיצה לגובה בשיא אישי חדש של 2.02 מטר בעודו סטודנט החל מונדשיין לאמן אתלטיקה, כדורסל ופוטבול בשנת 1949 באוניברסיטת לינקולן בפנסילבניה. הוא אימן את נבחרת ארצות הברית למכביה השלישית בשנת 1950 ושימש כיועץ במשרד החינוך למשלחת הישראלית לאולימפיאדת הלסינקי (1952). הוא אימן אתלטיקה במשך שנים רבות באוניברסיטת פנסילבניה כעוזר מאמן (1965–1979) ואחר כך כמאמן ראשי (1979–1987). הוא שימש כעוזר מאמן של נבחרת האתלטיקה של ארצות הברית לאולימפיאדת סיאול (1988) בנו בריאן מונדשיין היה אף הוא אתלט מצטיין, אלוף המכביה האחת עשרה בקרב עשר. נכדו, בריאן מונדשיין ג'וניור(אנ'), אף הוא אתלט מצטיין, בקפיצה במוט, שייצג את ישראל באליפות אירופה (ברצלונה 2012). קפיצה לגובה: 2.029 מטר (1947) קפיצה לרוחק: 7.35 מטר (1949) קפיצה משולשת: 13.77 מטר (1947) קרב עשר: 7191 נקודות (1949) אירווינג מונדשיין, באתר olympedia.org אירווינג מונדשיין, באתר Track and Field (גברים)
קתרינה, נסיכת וירטמברג

האם התכוונתם ל... קתרינה, נסיכת וירטמברג (1783–1835) – בתו של פרידריך הראשון, מלך וירטמברג קתרינה, נסיכת וירטמברג (1821–1898) – בתו של וילהלם הראשון, מלך וירטמברג
קתרינה, נסיכת וירטמברג (1783–1835)

קתרינה, נסיכת וירטמברג (בגרמנית: Katharina von Württemberg;‏ 21 בפברואר 1783 – 29 בנובמבר 1835), הייתה נסיכה גרמנית לבית וירטמברג, ואשתו של ז'רום בונפרטה. קתרינה נולדה ב-21 בפברואר 1783 בסנקט פטרבורג בירת האימפריה הרוסית, לפרידריך, דוכס וירטמברג, שהיה מאוחר יותר מלך וירטמברג, ולאוגוסטה, דוכסית בראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה אחותו של ג'ורג' השלישי, מלך הממלכה המאוחדת. אביה ואמה לא הסתדרו ביניהם, ובשנת 1786 נפרדו, וקתרינה נשארה עם אביה. בשנת 1795 עלה סבה פרידריך השני אויגן, דוכס וירטמברג לשלטון, ובשנת 1797 עלה אביה לשלטון. באותה שנה התחתן אביה בשנית עם שארלוט, הנסיכה המלכותית, בתם של ג'ורג' השלישי, מלך הממלכה המאוחדת ושארלוט ממקלנבורג-שטרליץ. בשנת 1803 כרתה וירטמברג ברית עם צרפת, וכחלק מתנאי ההסכם הוחלט שקתרינה תתחתן עם ז'רום בונפרטה, שהפך בשנת 1807 למלך וסטפאליה, ואכן ב-22 באוגוסט 1807 התחתנו השניים בטירת פונטנבלו. נישואי השניים היו מוצלחים, על אף שז'רום בגד בה בקביעות עם נשים אחרות. בשנת 1813 פורקה ממלכת וסטפאליה, וז'רום וקתרינה מצאו מקלט בפריז יחד עם ז'ולי קלארי - אחותה של דזירה קלארי. לאחר נפילת נפוליאון בשנת 1814 יעץ לה אביה להיפרד מז'רום, כפי שעשתה מארי לואיז, דוכסית פארמה - אשתו של נפוליאון, אולם קתרינה סירבה ויצאה עמו לגלות בטריאסטה. במהלך מאה הימים סייעה קתרינה לז'רום לחבור לנפוליאון, ובשל כך הושמה במעצר בית בווירטמברג, ולאחר נפילת נפוליאון הצטרף אליה גם בעלה. כעבור זמן קצר שוחררו השניים, והם חיו את שארית חייהם כנסיכי מונטפור באיטליה ושווייץ לסירוגין, וב-29 בנובמבר 1835 מתה קתרינה בלוזאן. ב-22 באוגוסט 1807 התחתנה קתרינה עם ז'רום בונפרטה, ממנו נולדו לה 3 ילדים: ז'רום נפוליאון שארל בונפרטה (1814–1847) מתילדה בונפרטה (1820–1904) הנסיך נפוליאון בונפרטה (1822–1891) מדיה וקבצים בנושא קתרינה, נסיכת וירטמברג בוויקישיתוף
יחסי אוגנדה–יוון

יחסי אוגנדה–יוון הם היחסים הדיפלומטיים שבין הרפובליקה של אוגנדה לבין הרפובליקה ההלנית. יוון ואוגנדה מקיימים יחסים דיפלומטיים מלאים, יוון מסייעת לאוגנדה בתחומי המדע והרפואה ואף ממשלת יוון סייעה לפתיחת מרכז רפואי, תיכונים, משתלות ועוד. האוכלוסייה היוונית באוגנדה מוערכת בכ-20 נפשות בלבד. בשנת 2016, היקף הסחר בין אוגנדה ליוון הסתכם בכ-6.09 מיליון דולר אמריקאי כאשר יוון ייצאה לאוגנדה סחורה בשווי 1.82 מיליון דולר אמריקאי ואוגנדה ייצאה ליוון סחורה בשווי 4.27 מיליון דולר אמריקאי. יוון מייצאת לאוגנדה בעיקר צלחות אלומיניום, שסתומים, בטריות חשמליות, שמיכות, שוקולד ועוד. בעוד שאוגנדה מייצאת ליוון בעיקר דגי פילה, קפה ועוד. יוון אינה מיוצגת באוגנדה. השגרירות המייצגת את יוון נמצאת בניירובי, בירת קניה. אוגנדה אינה מיוצגת ביוון. השגרירות המייצגת את יוון נמצאת ברומא, בירת איטליה. Greece’s Bilateral Relations, www.mfa.gr (באנגלית) Products that Greece exports to Uganda (2016), The Observatory of Economic Complexity (באנגלית) (ארכיון) Products that Greece imports from Uganda (2016), The Observatory of Economic Complexity (באנגלית) (ארכיון)
מקס כריסטיאנסן

מקס כריסטיאנסן (בגרמנית: Max Christiansen, נולד ב-25 בספטמבר 1996) הוא כדורגלן גרמני המשחק בהנובר 96 בעמדת הקשר. כריסטיאנסן נולד בעיר פלנסבורג שבמדינת שלזוויג-הולשטיין שבגרמניה, ובנעוריו שיחק במועדונים במדינה זו, שהבכיר שבהם היה הולשטיין קיל. בשנת 2011 החל כריסטיאנסן לשחק בקבוצת הנוער של הנזה רוסטוק. במרץ 2014, עת היה בן 17, החל כריסטיאנסן לשחק בקבוצה הבכירה של המועדון ששיחקה בליגה הגרמנית השלישית, וערך את הבכורה במשחק ליגה מול שטוטגרטר קיקרס. כריסטיאנסן הציג יכולת טובה בעקביות ועניין קבוצות מליגות גבוהות יותר. בפגרת החורף של עונת 2014/15 נמכר כריסטיאנסן מהנזה רוסטוק, שסבלה מקשיים כלכליים, לאינגולשטאדט 04, ששיחקה אז בבונדסליגה השנייה, והתמודדה על עלייה לבונדסליגה. כריסטיאנסן ערך ארבע הופעות באינגולשטאט עד לתום העונה, שבסיומה העפיל עם הקבוצה לבונדסליגה, והיה חלק מעונת בכורה מוצלחת של המועדון בעונת 2015/2016 בבונדסליגה, בה סיימה הקבוצה במקום ה-11 המפתיע, כשכריסטיאנסן משתף פעולה בקישור עם אלמוג כהן, אלפרדו מוראלס ומת'יו לקי. בזכות יכולתו הטובה זכה כריסטיאנסן לזימון לסגל הגרמני לאולימפיאדת ריו דה ז'ניירו (2016). בעונת 2016/2017 נשרו אינגולשטאט וכריסטיאנסן אל הבונדסליגה השנייה. בעונת 2017/18 כשלו כריסטיאנסן ואינגולשטאט לשוב אל הבונדסליגה. בקיץ 2018 חתם כריסטיאנסן בארמיניה בילפלד מהבונדסליגה השנייה. כריסטיאנסן שיחק בכל נבחרות גרמניה הצעירות, ואף שימש קפטן בנבחרת גרמניה עד גיל 20. בשנת 2016 כריסטיאנסן היה חלק מהסגל של גרמניה לאולימפיאדת ריו דה ז'ניירו (2016). כריסטיאנסן ערך שתי הופעות בטורניר זה, שתיהן בשלב הבתים. ההופעה הראשונה הייתה בתיקו 2-2 מול נבחרת מקסיקו, כאשר החליף בדקה ה-89 את מקס מאייר. במשחק האחרון בשלב הבתים, בו הביסה גרמניה את נבחרת פיג'י בתוצאה 0–10, פתח כריסטיאנסן בהרכב, והוחלף בדקה ה-67 על ידי גרישה פרומל במצב של 0–9. זו הייתה הופעתו האחרונה של כריסטיאנסן בטורניר זה, בו זכתה גרמניה במדליית כסף אולימפית, לאחר הפסד בפנדלים בגמר לנבחרת האולימפית של ברזיל. עם נבחרת גרמניה האולימפית: אולימפיאדת ריו דה ז'ניירו (2016): מדליית כסף מדיה וקבצים בנושא מקס כריסטיאנסן בוויקישיתוף מקס כריסטיאנסן, באתר Transfermarkt מקס כריסטיאנסן, באתר Soccerway מקס כריסטיאנסן, באתר WorldFootball.net מקס כריסטיאנסן, באתר FootballDatabase.eu
צ'קר אארובוס

צ'קר אארובוס (באנגלית: Checker Aerobus) היא לימוזינה אמריקאית מתוצרת יצרנית הרכב "צ'קר מוטורס קורפוריישן" ("Checker Motors Corporation" (אנ')) אשר יוצרה בין השנים 1962–1977. תפקידו העיקרי של דגם "צ'קר אארוס" היה לשמש שירות הסעות לשדה התעופה, על אף ששטח תא המטען היה מוגבל. יוצרו 3,568 יחידות בכל הגרסאות. בשנת 1975 לא נבנו מכוניות חדשות מהדגם, ובשנים 1976-1977 נבנו 107 יחידות בעלות 8 דלתות. דגמי 1974 היו זמינים עם הגה כוח, בלמי כוח ותמסורת אוטומטית. מטה ומפעל "צ'קר מוטורס קורפוריישן" מוקמו ב"Kalamazoo, Michigan" (אנ') במישיגן. לימוזינה - 6-8 דלתות סטיישן - 7 דלתות (כולל הדלת האחורית), 9 דלתות 9 נוסעים (כולל נהג) (בסיס קצר) 12 נוסעים (כולל נהג) (סטיישן) 15 נוסעים (כולל נהג) (בסיס ארוך), הדגם היה קרוי "Aerobus 15" "צ'קר אארובוס", דגם "Aero 8" שנת 1966 "צ'קר אארובוס" "צ'קר אארובוס" "צ'קר אארובוס" "צ'קר אארובוס" "צ'קר אארובוס" "צ'קר אארובוס" "צ'קר אארובוס" צ'קר מרתון "צ'קר אארובוס" - תמונות מדיה וקבצים בנושא צ'קר אארובוס בוויקישיתוף צ'קר אארובוס, סרטון באתר יוטיוב צ'קר אארובוס, סרטון באתר יוטיוב דגמי צ'קר מוטורס קורפוריישן coachbuilt.com: Checker Cab Manufacturing Co. (Englisch) (abgerufen am 25. September 2016) Kowalke, Ron, ed. (1999). Standard Catalog of Independents: The Struggle to Survive Among Giants. Krause Publications. p. 35. ISBN 9780873415699. מכוניות צ'קר (ראו: "צ'קר אארובוס") trombinoscar.com/checker/index "צ'קר אארובוס" https://bringatrailer.com/2012/10/03/spacious-shuttle-1963-checker-aerobus-a-12 "צ'קר אארובוס" - 8 דלתות barnfinds.com/eight-doors-1967-checker-aerobus "צ'קר אארובוס" - 9 דלתות journal.classiccars.com/2018/03/05/long-long-1969-checker-aerobus "צ'קר אארובוס" - 12 נוסעים passengers-eight-doors-four-on-the-floor
יחסי אנגולה–יוון

יחסי אנגולה–יוון הם היחסים הבילטרליים שבין רפובליקת אנגולה לבין הרפובליקה ההלנית. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים. הסיבה העיקרית לכך היא בשל מלחמת האזרחים הממושכת באנגולה. בנוסף, האוכלוסייה היוונית באנגולה מוערכת בכ-3 משפחות בלבד וקונסול כבוד שפעיל בתחום הספנות והמסחר בשמן. אנגולה פתחה את שגרירותה באתונה בשנת 2003. בשנת 2016, היקף הסחר בין אנגולה ליוון הסתכם בכ-2.96 מיליון דולר אמריקאי כאשר יוון ייצאה לאוגנדה סחורה בשווי 2.96 מיליון דולר אמריקאי ואנגולה ייצאה ליוון סחורה בשווי 36 אלף דולר אמריקאי. יוון מייצאת לאנגולה בעיקר צמנט, פסטה, אלומיניום ועוד. בעוד שאנגולה מייצאת ליוון בעיקר עץ מנוסר, חלקי מנוע ועוד. אנגולה מיוצגת ביוון על ידי שגרירות שהיא מחזיקה באתונה, בירת יוון. יוון מיוצגת באנגולה על ידי קונסוליה כללית שהיא מחזיקה בלואנדה, בירת אנגולה. בנוסף, השגרירות המייצגת את יוון נמצאת ברפובליקה הדמוקרטית של קונגו. מדיה וקבצים בנושא יחסי אנגולה–יוון בוויקישיתוף Greece’s Bilateral Relations, www.mfa.gr (באנגלית) Products that Greece exports to Angola (2016), The Observatory of Economic Complexity (באנגלית) (ארכיון) Products that Greece imports from Angola (2016), The Observatory of Economic Complexity (באנגלית) (ארכיון) "Embassy of Angola in Athens, Greece - Embassy WorldWide". Embassy WorldWide (באנגלית בריטית). נבדק ב-2018-05-27. "Honorary Consulate of Greece in Luanda, Angola - Embassy WorldWide". Embassy WorldWide (באנגלית בריטית). נבדק ב-2018-05-27.
יחסי אריתריאה–יוון

יחסי אריתריאה–יוון הם היחסים הבילטרליים שבין מדינת אריתריאה לבין הרפובליקה ההלנית. על פי משרד החוץ היווני: "היחסים בין המדינות טובים וקיים שיתוף פעולה דו-צדדי משביע רצון". יוון אינה מיוצגת באריתריאה, הן בדרג השגרירות והן בדרג הקונסולרי. השגרירות המייצגת את יוון נמצאת בקהיר, בירת מצרים. אריתריאה אינה מיוצגת ביוון, הן בדרג השגרירות והן בדרג הקונסולרי. השגרירות המייצגת את אריתריאה נמצאת ברומא, בירת איטליה. מדיה וקבצים בנושא יחסי אריתריאה–יוון בוויקישיתוף Greece’s Bilateral Relations, www.mfa.gr (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
עמית משיח

עמית משיח (נולד ב-1972) הוא איש עסקים ישראלי, שעוסק בשיווק ואסטרטגיה, מנכ"ל קבוצת מקאן תל אביב, וחבר מועצת המנהלים של מקאן אירופה. משיח גדל ברעננה, הוא שירת כלוחם ומפקד בחיל התותחנים, במהלך שירותו הצבאי לקח חלק בפעילות מבצעית ברצועת הביטחון בדרום לבנון כמפקד תצפית ארטילרית. משיח סיים בהצטיינות את לימודי התואר הראשון בתקשורת וניהול במכללה למינהל והמשיך ללימודי תואר שני בתקשורת ומדעי המדינה באוניברסיטת תל אביב. במהלך לימודיו באוניברסיטת תל אביב היה ממייסדי תנועת "אומץ לסרב" שנודעה בכינויה "מכתב הסרבנים". התנועה קמה על בסיס מכתב הקצינים שכתבו יניב איצקוביץ ודוד זונשיין, שבו הצהירו על סירובם לשרת בשטחים הכבושים. משיח ושימש כדובר התנועה במשך כ-3 שנים. במהלך פעילותו פגש משיח ארגונים רבים מהמגזר השלישי ונוכח בחיסרון בדיסציפלינות שיווק מוסדרות בעבודתם. בהמשך כתב עבודת מאסטר על שיווק חברתי. בשנת 2004 חבר לאילן שילוח, יו"ר קבוצת מקאן, ועל בסיס עבודתו האקדמית הקים במקאן יחידה לשיווק חברתי. בשנים 2004 -2007 עסק משיח בבנייה ובפיתוח של דיסציפלינות שיווק ופרויקטים בקרב ארגונים רבים במגזר השלישי, ביניהם עמותת עתידים, ויצו, קרו רש"י, החברה למתנ"סים ועוד. בשנת 2007 מונה, במקביל לתפקידו, לסמנכ"ל לקוחות במקאן, ומילא תפקיד זה במשך כ-3 שנים. בשנת 2010 עזב משיח את מקאן והקים יחד עם קבוצת יזמים את אדאגו (ADAGOO) – חברת סטרטאפ שפיתחה פלטפורמת וריפיקציה למפרסמים, על בסיס ניתוח דאטה קונטקסטואלי. בשנת 2012 נחתמה עסקת מכירה של ADAGOO ל-Digital Generation. כחלק מההסכם עבר משיח עם משפחתו לניו יורק על מנת לפתח את פעילות החברה בשוק האמריקאי. במהלך 2013 נקלעה Digital Generation לקשיים פיננסיים במהלכם מכרה את מרבית עסקיה וגם עסקת הרכישה של ADAGOO לא הושלמה. משיח עזב את Digital Generation ב-2013 והצטרף אל EYEVIEW – סטרטאפ שמספק פתרונות פרסונליזציה בווידאו למפרסמים. במשך כ-3 שנים שימש משיח כסמנכ"ל השיווק והאסטרטגיה ב-EYEVIEW והיה שותף בבניית החברה ובהתרחבותה בארצות הברית. EYEVIEW נחשבת כיום למובילה עולמית בתחום הפרסונליזציה בפרסום. החברה פועלת בארצות הברית ולה משרדים בניו יורק, לוס אנג'לס, דטרויט ושיקגו . בסוף שנת 2015 שב משיח לישראל ומונה לתפקיד מנכ"ל מקאן תל אביב. בינואר 2018 מונה למנכ"ל קבוצת מקאן, הכוללת בנוסף למשרד הפרסום גם את חברת המדיה יוניברסל מקאן ואת חברת המדיה הדיגיטלית יוניברסל מקאן דיגיטל. ביולי 2018 פרסם בפייסבוק פוסט בו הוא מביע את התנגדותו לחוק הלאום. משיח חי בתל אביב עם בת זוגו, יוצרת הטלוויזיה והתיאטרון סיגל אבין ולהם שתי בנות. משה בנימין, מי אתה עמית משיח? מבריק, אסטרטג, "מתנגד לכיבוש" וממובילי מכתב הסרבנים, באתר אייס, 30 ביוני 2015 נתי טוקר, עמית משיח ימונה למנכ"ל משרד הפרסום מקאן, באתר TheMarker‏, 25 ביוני 2015 פרס של ביה"ס לתקשורת במכללה למנהל - למנכ"ל מקאן עמית משיח, באתר אייס, 25 במאי 2016 https://www.crunchbase.com/organization/eyeview ] https://www.calcalist.co.il/marketing/articles/0,7340,L-3662857,00.html ] עמית משיח נגד חוק הלאום, בעמוד הפייסבוק של עמית משיח, 20 ביולי 2018
אוקטביאן מוראריאו

אוקטביאן מוראריאו (ברומנית: Octavian Morariu; נולד ב-7 באוגוסט 1961) הוא שחקן רוגבי רומני לשעבר, ונציג רומניה בוועד האולימפי הבינלאומי. מוראריאו נולד בבוקרשט כבנם של שחקן הרוגבי ויאורל מוראריו ואשתו קורנליה, הוא החל לשחק רוגבי בגיל שמונה, ב-1984 שיחק את משחק הבכורה שלו בנבחרת הלאומית של רומניה. ב-1987 סיים לימודי הנדסת בניין במכון בוקרשט להנדסה אזרחית ובאותה שנה קיבל מקלט מדיני בצרפת בתקופת רומניה הקומיניטית, מ-1991 ועד 1993 אימן את קבוצת הרוגבי סן-ז'רמן בפריז. מ-2001 עד 2003 כיהן כראש הפדרציה הרומנית לרוגבי, מ-2004 ועד 2014 שימש כנשיא הוועד האולימפי הרומני. מ-2013 הוא גם משמש בתפקיד נשיא ארגון רוגבי אירופה. ב-2015 זכה באות מסדר כבוד מטעם ממשלת צרפת. מדיה וקבצים בנושא אוקטביאן מוראריאו בוויקישיתוף אוקטביאן מוראריאו, באתר הוועד האולימפי הבין-לאומי אוקטביאן מוראריאו, באתר olympedia.org Octavian Morariu a devenit membru al Comitetului Internaţional Olimpic, ‏10 בספטמבר 2013 (ברומנית) OCTAVIAN MORARIU, ESPN (באנגלית) Octavian Morariu, preşedintele Comitetului Olimpic Român, a demisionat, ‏15 באפריל 2014 (ברומנית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
ראובן שוורץ

ראובן שוורץ (1885 – 23 באוקטובר 1917, ז' בחשוון תרע"ח) היה פקיד בתחנת הניסיונות בעתלית. חבר מחתרת ניל"י ומראשוני המצטרפים אליה. ראובן שוורץ נולד בשנת 1885 בזכרון יעקב לשרה (מבית אהרנסון) וחיים שוורץ שהיו ממייסדי המושבה. שוורץ למד אנגלית, צרפתית והנהלת חשבונות הועסק על ידי אהרן אהרנסון (שהיה בן דודו) כפקיד בתחנת הניסיונות בעתלית. בעקבות קרבתו לאהרן אהרנסון, היה שוורץ בין המגויסים הראשונים למחתרת ניל"י. בניל"י היה אחד מהפעילים במחתרת, אך לא נשא תפקיד רשמי. עד היום לא נמצא מסמך המספר על תפקידו של שוורץ, אך אפשר להניח שהיה מאנשי הקשר בתחנת הניסיונות בעתלית שהיו אחראים להעברת המידע לבריטים. לאחר חשיפת הרשת, בעת המאסרים בזכרון יעקב חמק שוורץ מהמושבה והסתתר בביתו של ידיד משפחתו, ערבי שגר באזור זכרון יעקב. באותו זמן העות'מאנים חשבו בטעות ששוורץ הוא אחד מהבכירים ברשת. בעקבות כך הם עינו את צבי ואפרים פישל אהרנסון בדרישה לגלות את מיקומו של ראובן שוורץ ושל יוסף לישנסקי (שבאותו זמן התנהל אחריו מרדף). העות'מאנים הילקו את חותנו, אלתר אלברט (שכיהן כיושב ראש וועד המושבה), ואת אביו של שוורץ, חיים שוורץ, ברחובה הראשי של זכרון יעקב. שוורץ הסגיר את עצמו מיד לאחר ששמע על כך מפי מסתירו. לאחר ששוורץ הסגיר את עצמו הוא עונה מדי לילה, עד הלילה של 23 באוקטובר 1917. העות'מאנים שראו בשוורץ כאחד מעמודי התווך של הרשת, עינוהו באכזריות מרובה עד ששוורץ חש שלא יוכל לעמוד בעינויים נוספים מבלי לפצות את פיו. בלילה של 23 באוקטובר 1917, העירו החיילים העות'מאנים את האסירים וגילו ששוורץ היה תלוי על משקוף החלון בחדרו, כך העיד אחד האסירים. סיבת מותו לא נקבעה עד היום באופן רשמי. ייתכן שלא היה יכול לעמוד יותר בעינויים והתאבד, וייתכן שמת תוך כדי העינויים הקשים, ותלייתו בוימה. שוורץ נקבר בבית הקברות של עפולה, ועצמותיו הועברו משם לזכרון יעקב לאחר 8 שנים. הוריו היו שרה (מבית אהרנסון) וחיים שוורץ שהיו ממייסדי המושבה. בני דודיו של שוורץ מצד אימו הם: אהרון אהרנסון, צבי אהרנסון, שמואל אהרנסון, אלכסנדר אהרנסון, שרה אהרנסון, רבקה אהרנסון, חיה רזניק, יהושע אהרנסון, אהרן צבי אהרונסון, יונה אהרונסון וחיה רבקה מושקוביץ. דודיו מצד אימו הם: אפרים פישל אהרנסון, משה קלמן אהרנסון, שמואל אהרונסון ומנדל אהרונסון. הוריו של אימו היו אהרן אהרנסון וחיה רחל אהרונסון. ניל"י נפילתה של ניל"י משפחת אהרנסון ראובן שוורץ, באתר "בית אהרנסון - מוזיאון ניל"י"
יורי שולמן

יורי שולמן (בבלארוסית: Юрый Шульман‏; נולד ב-29 באפריל 1975 מינסק) הוא שחמטאי יהודי-בלארוסי ואמריקאי בדרגת רב אמן, שהיה מספר פעמים אלוף ארצות הברית. יורי שולמן החל ללכת לשיעורי שחמט בהיותו בן שש. בהמשך הוא היה תלמיד של אלברט קפנגוט ובוריס גלפנד. בשנת 1994 הוא זכה באליפות בלארוס בשחמט (חזר על הישג זה בשנת 1998). בשנת 1995 הוא זכה באליפות אירופה בשחמט לנוער שנערכה בחולון (הישראלים אמיל סוטובסקי וערן ליס סיימו עם אותו מספר נקודות). בשנת 1999 הוא עבר לארצות הברית וסיים תואר ראשון במחשבים ובכלכלה. באוניברסיטת טקסס שבדאלאס. בשנת 2000 הוא זכה בתחרות לאומית הפתוחה. בשנת 2002 שולמן ניצח באליפות ארצות הברית הפתוחה בשחמט. בשנת 2004 הוא סיים במקום השלישי באליפות ארצות הברית בשחמט. בשנת 2006 הוא זכה באליפות ארצות הברית הפתוחה בשחמט. בשנת 2008 הוא זכה באליפות ארצות הברית בשחמט. בשנים 2010 ו-2011 הוא היה שני באליפות ארצות הברית בשחמט, לאחר הפסד במשחק נוסף לגטה קמסקי. בשנת 2012 הוא חלק מקום 4–6 עם אלכסנדר לנדרמן באליפות ארצות הברית בשחמט. יורי שולמן היה חבר נבחרת ארצות הברית באליפות העולם בשחמט. אביו של שולמן היה אלוף בלארוס בדמקה. אשתו של יורי שולמן היא בעלת דרגת אמן בינלאומי לנשים. 1993 - אמן בינלאומי 1995 - רב אמן. בין השנים 1994 ל-2010 השתתף יורי שולמן ב-5 אולימפיאדות שחמט: מדיה וקבצים בנושא יורי שולמן בוויקישיתוף יורי שולמן, באתר צ'סגיימס (באנגלית) יורי שולמן, באתר פיד"ה (באנגלית) אתר בית הספר לשחמט (אורכב 26.02.2012 בארכיון Wayback Machine) Shulman, Yury - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
סמנתה שאנון

סמנתה שאנון (באנגלית: Samantha Shannon; נולדה ב-8 בנובמבר 1991) היא סופרת בריטית של ספרות דיסטופית, פנטזיה אורבנית, ועל טבעית. שאנון נולדה בהמרסמית, בלונדון, בנובמבר 1991, וגדלה ברויסליפ. היא החלה לכתוב בגיל חמש עשרה, אז כתבה את הרומן הראשון שלה, Aurora, אשר מעולם לא יצא לאור. שאנון למדה אנגלית ספרות בקולג' סנט אן, באוקספורד, וסיימה את לימודיה ב-2013. ב-2012 היא חתמה על חוזה הוצאה לאור בן שש ספרות עם הוצאת בלומסברי, אשר השתתפו במכרז אחרי יריד הספרים שלל לונדון, להוצאת שלושת ספריה הראשונים בסדרת שבעה ספרים. הראשון מביניהם הוא "עונת העצמות".  הספר הפך לרב מכר בינלאומי וזכה לביקורות נלהבות. הוא כונה ספר השנה על ידי הדיילי מייל, Stylist והאפינגטון פוסט, וזיכה את שאנון במקום ברשימת "Red Hot Women" של Red מגזין, וכן ברשימת אלף הנשים המשפיעות של Evening Standard. מאז יצאו גם הספר השני והשלישי, The Mime Order (2015) ו-The Song Rising (2017) בהתאמה. אירועי הספרים מתרחשים בשנת 2059, בלונדון, הנשלטת על ידי כוחות הביטחון של משטר רודני, ואוקספורד אשר הפכה למושבת עונשין לבעלי ראיית הנסתר. זכויות הסרט של "עונת העצמות" נרכשו על ידי אנדי סירקיס בנובמבר 2012, עוד לפני שהספר יצא לאור. Aurora (לא פורסם) עונת העצמות (2013) The Mime Order ‏(2015) The Song Rising ‏(2017) The Mask Falling (2021) עבודות נלוות On the Merits of Unnaturalness ‏(2015) The Pale Dreamer ‏(2016) The Priory of The Orange Tree ‏(2019) אתר האינטרנט הרשמי של סמנתה שאנון אתר האינטרנט הרשמי של סדרת עונת העצמות סמנתה שאנון, ברשת החברתית Goodreads "SPOILED: SAMANTHA SHANNON'S THE BONE SEASON". RT Book Reviews. Brooks, Richard (6 במאי 2012). "New JK Rowling in seventh heaven". The Sunday Times. {{cite news}}: (עזרה) "Student author sells film rights". Oxford Student. נבדק ב-13 בנובמבר 2012. {{cite web}}: (עזרה) Kate Kellaway "Samantha Shannon: 'Writing was a drug I couldn't stop taking'", The Observer, 11 August 2013 מיה סלע, היורשת של ג'יי קיי רולינג - סטודנטית בת 20, באתר הארץ, 7 במאי 2012 "See the cover, excerpt, and Q&A for potential big-deal debut 'The Bone Season' by Samantha Shannon -- EXCLUSIVE". Entertainment Weekly. נבדק ב-2 בפברואר 2013. {{cite web}}: (עזרה)
Net5

Net5 הוא ערוץ טלוויזיה הולנדי הנמצא בבעלות קבוצת הטלוויזיה Talpa TV. ערוצים אחרים שבבעלות הקבוצה הם Veronica TV, SBS 6, SBS 9. Net5 הושק על ידי קבוצת SBS כערוץ השני של הקבוצה בהולנד, אחרי SBS6, ב-1 במרץ 1999. מנהל הקבוצה הכריז ב-4 בדצמבר 1998 על הקמת הערוץ, שאמור היה להיות גרסה מסחרית לשידור הציבורי במדינה. הערוץ הושק ב-1 במרץ 1999, והסרט הראשון ששודר בערוץ הוא לב אמיץ. מאחר שלא היו באותה עת ערוצים מסחריים רבים, ההחלטה לבחור לערוץ את השם Net5 נבעה בחלקה מהרצון להתחרות בערוץ המסחרי ההולנדי RTL 5. הכוונה הייתה למקם את הערוץ באפיק 5 במספרים בשלט הרחוק במקום הערוץ הישן RTL 5, אך הערוץ מוקם לבסוף באפיק 9. מינואר 2000 עד אוגוסט 2002 שיתף הערוץ פעולה עם ערוץ הילדים ההולנדי Kindernet. הערוץ שידר משעות הבוקר המוקדמות עד השעה 15:00 בערוץ Net5. ב-10 באפריל 2017 רכשה Talpa אחזקות 67% ממניות Sanroma Media ב-SBS מדיה. ב-2016 עמד נתח השוק של הערוץ על 3.4%. RTL 4 RTL 7 RTL 8 מדיה וקבצים בנושא Net5 בוויקישיתוף אתר האינטרנט הרשמי של Net5 (בהולנדית) לאנג יאשה, בשידור הציבורי לא חוששים מהערוץ המסחרי NET 5, באתר retro.nrc.nl, ‏26 בינואר 1999 מה קרה ל-Kinderet?, באתר ארכיון האינטרנט עכשיו זה רשמי: Sanroma מוכרת את SBS ל-Talpa, באתר NOS, ‏10 באפריל 2017 דו"ח שנתי בטלוויזיה 2016, באתר SKO
עכשיו מעונן (שיר)

"עכשיו מעונן" הוא שיר רוק ישראלי שנכתב, הולחן ובוצע על ידי אביב גפן, שבביצוע המקורי של השיר לוּוה בלהקתו "התעויוט". השיר יצא לאור כסינגל בשנת 1993, ונכלל באלבום באותו שם של גפן כשיר הנושא שלו. גרסה באנגלית של השיר נכללת באלבום הבכורה של הצמד בלאקפילד (2004) וכן באלבומו הבינלאומי הראשון של גפן, Aviv Geffen‏ (2009). את השיר כתב אביב גפן בביתו, בעת שהיה בן 17, תקופה שבה הוריו יהונתן גפן ונורית גפן התגרשו, ולאחר שעבר משכונת נווה איתמר בנתניה לתל אביב, והתגורר עם אמו בעקבות הגירושין. השיר נכלל באלבומו השני של גפן, "עכשיו מעונן", ויצא לאחר שאלבומו הראשון "זה רק אור הירח" כשל מסחרית באותה תקופה (אך בהמשך זכה להצלחה). בתקופת פרסומו של השיר שיחק גפן בסדרה "עניין של זמן" (טלוויזיה החינוכית) את אביב, נער מבולבל ומבודד חברתית, ושר את השיר באחד מפרקי הסדרה (בשינוי מילים מסוים). בשיר מתאר הדובר את עצמו, ביתו ומשפחתו. הוא מכנה את עצמו "אדם מבולבל". את הבית הוא מכנה מקום די מגעיל ומפחיד. הוא מזכיר את גירושי הוריו ומציין כי אביו "שותה בקבוק אחרי בקבוק". אביו יהונתן גפן ציין בריאיון שנים לאחר מכן כי נפגע מן השורה הזו בשיר. בסיום הפזמון שלאחר הבית הרביעי עובר גפן משירה אישית לשירה קבוצתית וקורא בצעקה "אנחנו דור מזוין". בהופעותיו היה אביב גפן שר את השיר עד לבית הרביעי. הוא היה מסיים לשיר ופוצח בהפסקה קלה. לאחר מכן היה שואל בצעקה את הקהל "רוצים שינוי?" "רוצים שינוי?" לאחר שהקהל היה משיב לו היה ממשיך את השיר מן הקטע של "אנחנו דור מזוין". בעקבות השיר, "דור מזוין" היה לביטוי שגור. סרטון השיר "עכשיו מעונן" באתר יוטיוב מילות השיר "עכשיו מעונן" באתר שירונט מצדיעים לאלבומי המופת - והפעם: 'עכשיו מעונן' של אביב גפן שיצא בשנת 1993, רז שכניק מארח באולפן את אביב גפן, 103fm,‏ 14 ביולי 2016 "אנחנו עדיין דור מזוין": אביב גפן מדבר על האלבום "עכשיו מעונן", באתר מעריב אונליין, 14 ביולי 2016 יונתן ריגר, ‏סיפור השיר שהפך לזעקה של דור שלם, באתר ‏מאקו‏, 6 במרץ 2018 עניין של זמן - מחוץ לתחום, נבדק ב-2022-02-11 יהונתן לאביב גפן: "אני מבקש שלא תשיר יותר את 'עכשיו מעונן' כי זה מכאיב לי", באתר "ידיעות אחרונות", 17 בספטמבר 2017 רוביק רוזנטל, מדור המבול ועד דור ה-Y בבלוג השפה העברית של מילון רב-מילים, 12 באפריל 2018 עכשיו מעונן, באתר "פזמונט"
מונדיאליטו 2013 (כדורגל חופים)

מונדיאליטו 2013 בכדורגל חופים היה טורניר כדורגל חופים, שנערך בחוף "פראיה דה באיה" באספיניו, פורטוגל בין התאריכים 26 ביולי ל-28 ביולי 2013. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות). איטליה איטליה יפן יפן פורטוגל פורטוגל (מארחת) ספרד ספרד כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים מונדיאליטו 2013 בכדורגל חופים